การแข่งขันด้านนวัตกรรมทางเทคนิค เพื่อชิงรางวัลจำนวน 10 ล้านเหรียญสหรัฐ
ยุคสมัยของการบินในอวกาศ โดยอาศัยเงินทุนจากภาคเอกชนเริ่มเมื่อห้าปีที่แล้ว โดยผู้ที่สนใจในด้านนั้นแข่งขันกันอย่างเต็มกำลัง เพื่อชิงรางวัล
ทีมที่ได้รางวัลนั้นไปมีนักบุกเบิกด้านการบิน เบิร์ต รูแทนเป็นหัวหน้า ตั้งแต่นั้นมา มูลนิธิที่เป็นผู้อุปถัมภ์รางวัลเอ็คซได้เสนอรางวัลด้านนวัตกรรมทางเทคนิค ผู้สื่อข่าว วอยซ์ ออฟ อเมริกา ไม๊คโอซัลลิแวนรายงานว่า รางวัล เอ็คซ ล่าสุดนี้เป็นรางวัลเกี่ยวกับการบริบาลสุขภาพวงเงินสิบล้านเหรียญสหรัฐ คุณปีเตอร์ ไดอาแมนดิสบุรุษผู้เป็นตัวตั้งตัวตีเกี่ยวกับรางวัล เอ็คซนี้กล่าวว่าความคิดเกี่ยวกับเรื่องนี้ก็คือการนำความคิดสร้างสรรค์ ของบรรดานักวิสาหกิจเอกชนและทรัพยากรมาใช้ให้เป็นประโยชน์ผ่านทางการแข่งขัน คุณปีเตอร์ ไดอาแมนดิสกล่าวไว้ตอนนี้ว่า "ตามคำจำกัดความที่ผมพูดซ้ำๆกันมาหลายครั้ง ผู้เชี่ยวชาญหมายถึงคนผู้สามารถบอกคุณได้อย่างถูกต้อง ว่าอะไรไม่สามารถเกิดขึ้นได้และเมื่อคุณมองหาการก้าวหน้าทางวิทยาการที่สำคัญ บางครั้งคุณจำเป็นต้องดึงคนจากแขนงอื่นเข้ามาร่วม" เมื่อปีพุทธศักราช 2539 คุณปีเตอร์ไดอาแมนดิสท้าทายผู้ที่ชอบการเปลี่ยนแปลงด้านการบิน ให้ส่งมนุษย์คนหนึ่งสู่อวกาศตามโครงการรางวัลอันซารี เอ็คซ ที่ครอบครัวของนักวิสาหกิจชาวอเมริกันเชื้อสายอิหร่าน อานูเชห์อันซารี ออกทุนให้ส่วนหนึ่ง ปรากฏว่ามีทีมกว่ายี่สิบสี่ทีมซึ่งใช้จ่ายเงินคิดรวมกันแล้ว กว่าหนึ่งร้อยล้านเหรียญสหรัฐเพื่อชิงรางวัลจำนวนสิบล้านเหรียญสหรัฐทีมซึ่งมีคุณเบิร์ต รูแทนเป็นหัวหน้า ผู้ออกแบบและส่งยานสเปซชิพ หนึ่งสู่อวกาศสำเร็จและคว้ารางวัลนั้นไป และทำให้เกิดอุตสาหกรรมการบินสู่อวกาศของภาคเอกชนขึ้นคาดว่าในอีกสองสามปีข้างหน้าอุตสาหกรรมดังกล่าว จะนำนักท่องเที่ยวสู่อวกาศได้ ต่อมามูลนิธิรางวัล เอคซ ร่วมงานกับเอกชนอื่นๆ ตั้งรางวัลสำหรับการแข่งขันอื่นๆรวมทั้งรางวัลที่มุ่งก่อให้เกิดการก้าวหน้าที่สำคัญ ในด้านการวิจัยทางพันธุกรรมการส่งยานหุ่นยนต์ไปยังดวงจันทร์และการพัฒนายานยนต์ที่ประหยัดเชื้อเพลิงได้อย่างดีวิเศษ เมื่อเดือนที่แล้วมีการตั้งรางวัล เอ็คซ ใหม่เอี่ยมซึ่งท้าทายให้ออกแบบระบบบริบาลสุขภาพของชุมชนโดยตั้งรางวัลให้ผู้ชะนะจำนวนสิบล้านเหรียญสหรัฐกลุ่มประกันสุขภาพใหญ่ที่สุดในสหรัฐ เวลพอยนท์ เข้าร่วมเป็นหุ้นส่วนในการนี้นายแพทย์แซมมวล นัสส์บอม หัวหน้าฝ่ายการแพทย์และรองประธานฝ่ายบริหารของกลุ่มประกันสุขภาพดังกล่าวกล่าวว่าการบริการทางการแพทย์ในอนาคตจะทำเป็นเฉพาะรายๆ ไปเพื่อให้สอดคล้องกับลักษณะทางพันธุกรรมของผู้ป่วยแต่ละราย คุณหมอกล่าวเสริมว่ากฎข้อบังคับของรางวัล ซึ่งกำลังอยู่ในระหว่างการพิจารณาขั้นสุดท้าย จะต้องคำนึงถึงการที่เทคโนโลยีด้านการแพทย์และข่าวสารก้าวหน้าไปอย่างรวดเร็วนั้นด้วย คุณหมอ แซมมวล นัสส์บอมกล่าวไว้ตอนนี้ว่า "คาดว่าความก้าวหน้าด้านนั้นจะรวดเร็วมากยิ่งขึ้นดังนั้นเราจึงต้องออกแบบรางวัล ซึ่งกำหนดรูปแบบที่สามารถใช้งานได้ ในวันนี้ ที่สามารถใช้งานต่อไปได้อีกห้าปีข้างหน้าและข้อที่สำคัญยิ่งกว่านั้นก็คือสามารถใช้งานต่อไปในอนาคตโดยที่หล่อหลอมการแพทย์วิทยาศาสตร์ วิศวกรรมศาสตร์ ชีววิทยาและข่าวสารเข้าด้วยกัน และทำให้มีโครงสร้างพื้นฐานใหม่สำหรับการบริบาลรักษา" ทีมเอกชนรอบโลกเข้าชิงรางวัล เอ็คซ ด้านการบริบาลสุขภาพนี้ได้คุณปีเตอร์ ไดอาแมนดิส กล่าวว่าทีมบางส่วนนั้น อาจเป็นทีมจากมหาวิทยาลัยหรือจากบริษัทเอกชนและทีมเหล่านั้นอาจเป็นหุ้นส่วนกับองค์กรของชุมชน และผู้ที่จัดหาการบริบาลสุขภาพก็ได้หลังจากการทดลองผลในสหรัฐแล้ว คณะกรรมการอิสระชุดหนึ่ง จะตัดสินว่าทีมไหนชนะโดยดูจากปัจจัยต่างๆอย่างเช่นเรื่องสุขภาพของชุมชนที่กระเตื้องดีขึ้น การที่จำนวนวันเจ็บป่วยลดลงอัตราการเข้ารับการรักษาในโรงพยาบาลลดลงกว่าเดิม และสามารถมีไว้ให้ใช้ได้